钦定古今图书集成/方舆汇编/职方典/第1270卷 > 《闻李白流夜郎因寄》杜甫
## 钦定古今图书集成/方舆汇编/职方典/第1270卷 > 《闻李白流夜郎因寄》杜甫

“四明有狂客，号尔谪仙人。笔落惊风雨，诗成泣鬼神。
声名从此大，汨没一朝伸。文彩承殊渥，流传必绝伦。
龙舟移棹晚，兽锦夺袍新。白日来深殿，青云满后尘。
乞归优诏许，遇我宿心亲。未负幽栖志，兼全宠辱身。
剧谈怜埜逸，嗜酒见天真。醉舞《梁园》夜，行歌泗水春。
才高心不展，道屈善无邻。处士祢衡俊，诸生原宪贫。”
稻粱求未合，薏苡谤何频。五岭炎蒸地，三危放逐臣。
几年遭鵩鸟，独泣向麒麟。苏武先还汉，黄公岂事秦。
楚筵辞醴日，梁狱上书辰。已用当时法，谁将此义陈。
老吟秋月夜，病起暮江滨。莫怪恩波阔，乘槎与问津。